КъБР-м и Iэтащхьэ КIуэкIуэ Юрий ди къуэш Ингушым и цIыхубэм ехъуэхъуащ Республикэм и махуэмкIэ
Абы щIыналъэм и Iэтащхьэ Евкуров Юнус-Бэч хуигъэхьа хъуэхъум итщ:
«Къэбэрдей-Балъкъэр Республикэм и Парламентым, Правительствэм, ди цIыхухэм я цIэкIэ си гуапэу Уэри ди къуэш ингуш лъэпкъми сынывохъуэхъу Республикэр къыщызэрагъэпэща махуэмкIэ.
Тхыдэм ехьэлIауэ къапщтэмэ, зэман кIэщIым къриубыдэу Ингушым ехъулIэныгъэ нэрылъагъухэр социально-экономикэ зыужьыныгъэ и лъэныкъуэкIэ къихьащ. Дэ абыхэм хуабжьу дыщогуфIыкI икIи ди лъэныкъуитIым я зэпыщIэныгъэхэм икъукIэ дахуосакъ. Мы махуэм ирихьэлIэу Уэ, Юнус-Бэч Баматджэрий и къуэм, узыншагъэ быдэ, зэфIэкI мыкIуэщIыж уиIэну, Ингушым, зэрыщыту Хэкум я фIыгъуэм илъэс куэдкIэ утелэжьэну, ди къуэш республикэм и цIыхубэм мамырыгъэрэ ефIэкIуэныгъэрэ яIэну сынывохъуэхъу».
КъБР-м и Iэтащхьэмрэ Правительствэмрэ
я пресс-IуэхущIапIэ.
